**ALLE SJÆLE**

(Fejres mandag efter Alle Helgen)

ANDEN MESSE

P: Kære troende! I skærsildens renselse kommer Gud os i møde med sin frigørende kraft, den kraft, som oprejste Kristus fra dødsriget. Lad os bede ham i nåde fuldende frelsesværket for vore kære hensovede brødre og søstre:

1. For de hensovede biskopper, præster, diakoner,

ordensfolk og andre med vigtige opgaver i Kirken,

at de fortsat må tjene Gud for hans åsyn.

Kristus, hør os.

A: Kristus, bønhør os.

2. For dem, der har forladt denne verden

efter at have gjort en vigtig indsats i samfundet.

Kristus, hør os.

A: Kristus, bønhør os.

3. For dem, der har forladt denne verden

tynget af syndens smerte.

Kristus, hør os.

A: Kristus, bønhør os.

4. For alle andre, som står os nær eller fjernt,

og som venter på opstandelsen.

Kristus, hør os.

A: Kristus, bønhør os.

5. For ...

At Gud må give dem den evige hvile

og lade det evige lys skinne for dem.

Kristus, hør os.

A: Kristus, bønhør os.

P: Barmhjertige, nådige Gud,

du, som vil fuldende den frelse, som begynder ved dåben,

se i nåde til alle hensovede.

Ved Kristus, vor Herre.

A: Amen.